b"\n_START_ARTICLE_\nCarrer Soledat\n_START_SECTION_\nN\xc3\xbamero 53\n_START_PARAGRAPH_\nEn l'edifici trobem a la planta baixa un gran portal. Als pisos superiors hi trobem petites finestres sense alineaci\xc3\xb3 determinada. Com a coronament de l'edifici hi veiem dues grans obertures, segurament per a poder-hi entra els productes agr\xc3\xadcoles amb m\xc3\xa9s facilitat. El conjunt \xc3\xa9s, doncs, auster i relativament pobre d'originalitat arquitect\xc3\xb2nica. Les seves caracter\xc3\xadstiques constructives, estreta de fa\xc3\xa7ana i de dos pisos d'al\xc3\xa7ada, s\xc3\xb3n aspectes comuns en les cases d'aquesta tipologia, les quals venien condicionades per la servitud de la llargada m\xc3\xa0xima de les bigues de fusta entre paret i paret i per la seva destinaci\xc3\xb3, en la majoria dels casos a habitatges unifamiliars.\n_START_SECTION_\nN\xc3\xbamero 57\n_START_PARAGRAPH_\nEn la fa\xc3\xa7ana trobem uns esgrafiats que recorren la part superior de les obertures, resseguint una cornisa que en separa i marca els pisos en la fa\xc3\xa7ana. Aquest esgrafiats s\xc3\xb3n de tipus geom\xc3\xa8trics floral i deixen entreveure la influ\xc3\xa8ncia de la secci\xc3\xb3 vienesa. Pel que fa a l'estructura, s'hi pot observar la influ\xc3\xa8ncia de l'arquitectura de Pau Salvat (que en aquells any era arquitecte municipal sense remuneraci\xc3\xb3), ja que en els dos pisos les obertures s\xc3\xb3n fetes amb arc salmejats. L'interior de l'edifici trobem uns esgrafiats en el s\xc3\xb2col de tipus geom\xc3\xa8tric centrat en una flor esquematitzada. L'edifici \xc3\xa9s coronat per una mena de merlets que presenten esgrafiats, estan units entre ells per unes baranes treballades a l'estil de l'\xc3\xa8poca. El promotor de l'obra fou Josep Biosca i Vila."